Հետընթացը նկատվեց, եւ ծրագիրը վաղաժամկետ դադարեցվեց 2011 թ. աշնանը: Ծրագրի դադարեցման որոշումը, ՀՀ-ում ԱՄՆ այն ժամանակվա դեսպան Մարի Յովանովիչի խոսքով, պայմանավորված էր Հայաստանում առկա «կառավարման որոշ թերացումներով», որոնք առնչվում էին ընտրական գործընթացի, մամուլի ազատության եւ ազատ կամարտահայտման խնդիրների հետ: Արդյունքում 235 միլիոն դոլարից ծախսվեց 177 միլիոնը: Դրանից հետո երկար ժամանակ Հայաստանի ցուցանիշները չէին բավարարում անգամ ՀՄԿ տնօրենների խորհրդի կողմից ընտրության գործընթացին հասնելու համար: Համաձայն ՀՄԿ միավորների զեկույցների, Հայաստանի ամենախնդրահարույց ոլորտները տեղեկատվության ազատությունը, քաղաքական իրավունքներն ու կոռուպցիայի դեմ պայքարն են եղել: